ตลาดหุ้นเอเชียแดงเถือก! หลังดัชนีภาคการผลิตสหรัฐฯต่ำสุดรอบ 10 ปี วิตกผลกระทบสงครามการค้า
ตลาดหุ้นเอเชียแดงเถือก! หลังดัชนีภาคการผลิตสหรัฐฯหดตัวต่ำสุดในรอบกว่า 10 ปี สะท้อนความกังวลเรื่องผลกระทบสงครามการค้าระหว่างสหรัฐฯ-จีน
ตลาดหุ้นเอเชียแดงเถือก! หลังดัชนีภาคการผลิตสหรัฐฯหดตัวต่ำสุดในรอบกว่า 10 ปี สะท้อนความกังวลเรื่องผลกระทบสงครามการค้าระหว่างสหรัฐฯ-จีน
2 ต.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดร่วงลงอย่างหนักเมื่อคืน หลังจากสหรัฐเปิดเผยดัชนีภาคการผลิตดิ่งลงแตะระดับต่ำสุดในรอบกว่า 10 ปี ซึ่งสะท้อนให้เห็นว่าผู้ประกอบธุรกิจของสหรัฐมีความกังวลเกี่ยวกับผลกระทบของสงครามการค้าระหว่างสหรัฐกับจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,744.62 จุด ลดลง 140.62 จุด, -0.64%
ดัชนี HSI ตลาดหุ้นฮ่องกงเปิดวันนี้ที่ 25,901.47 จุด ลดลง 190.80 จุด, -0.73%
ดัชนี TAIEX ตลาดหุ้นไต้หวันเปิดวันนี้ที่ 10,945.92 จุด ลดลง 21.73 จุด, -0.20%
ดัชนี KOSPI ตลาดหุ้นเกาหลีใต้เปิดวันนี้ที่ 2,058.23 จุด ลดลง 14.19 จุด, -0.68%
 ดัชนี FTSE STI ตลาดหุ้นสิงคโปร์เปิดวันนี้ที่ 3,122.34 จุด ลดลง 23.69 จุด, -0.75%
ดัชนี FBMKLCI ตลาดหุ้นมาเลเซียเปิดวันนี้ที่ 1,588.85 จุด ลดลง 0.59 จุด, -0.04%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,721.56 จุด ลดลง 18.30 จุด, -0.24%
ตลาดหุ้นจีนปิดทำการวันนี้เนื่องในวันชาติ
ด้านผลสำรวจของสถาบันจัดการด้านอุปทานของสหรัฐ (ISM) ระบุว่า ดัชนีภาคการผลิตของสหรัฐดิ่งลงสู่ระดับ 47.8 ในเดือนก.ย. ซึ่งเป็นระดับต่ำสุดนับตั้งแต่เดือนมิ.ย.2552 และต่ำกว่าที่นักวิเคราะห์คาดการณ์ที่ระดับ 50.2 จากระดับ 49.1 ในเดือนส.ค.
ทั้งนี้ ดัชนีอยู่ต่ำกว่าระดับ 50 ซึ่งบ่งชี้ภาวะหดตัวของภาคการผลิตของสหรัฐ และเป็นการหดตัวเป็นเดือนที่ 2
ขณะที่รายงานระบุว่า ภาคธุรกิจมีความวิตกกังวลเกี่ยวกับการทำสงครามการค้าระหว่างสหรัฐกับจีน ส่งผลให้คำสั่งซื้อเพื่อการส่งออกหดตัวลงตั้งแต่เดือนก.ค. โดยการบริโภค คำสั่งซื้อใหม่ สต็อกสินค้าคงคลังเพื่อการส่งออกและนำเข้า หดตัวลงเช่นกัน เนื่องจากภาคธุรกิจมีความเชื่อมั่นลดลง